As mens vyf is, en boonop ñ seuntjie… – Bali Drome
…dan kan jou ouma se hart soms benoud raak as sy in jou ogies kyk. As sy jou hartjie hoor.
‘Ouma, hulle is lelik met my. Hulle wil nie met my speel nie.’ En ouma probeer hard om te help.
‘My engel, as daar 3 maatjies is, hierdie drie vingertjies, sien jy. En jy is hierdie ander hand se een vingertjie. As hulle al drie nou nie met jou wil speel nie, wie is dalk die verkeerde een? ‘
Dit moet hulle wees ouma. Want hulle het drie keer meer beurte om lelik met my te wees.
‘Vyf is te klein vir die groot skool, Janét. Die ander graad R seuntjies is yslik groot in vergelyking met Logie. Nee man, julle kan nie my kind nou al skool toe stuur nie.’
‘Ek sal hom help, my ma. Sy mamma sal haar seuntjie mooi help om reg te kom.’
Soos ek sê, dalk moet sagte oupas net liewer staan en koekies bak saam met die kleinstes. En oumas hulle leer swem. Dis veiliger.
Want ouma en oupa is nog nie skool gereed nie.
Author travel460Posted on Januarie 17, 2017
18 thoughts on “As mens vyf is, en boonop ñ seuntjie…”
Januarie 17, 2017 om 11:34 vm
My baby is nou 4 en gaan volgende jaar groot skool toe. Hy stokkiesdraai hoeka vandag omdat dit die laaste jaar is dat hy kan…en omdat dit koud was vanoggend. Kla ook alewig oor die maatjies wat lelik is. Breek my hart en ek wil alles net gaan fix vir hom! Maar ek probeer nou maar my kids leer dat daar niks fout is daarmee om op jou eie te speel as die maatjies lelik is nie. Maar hulle voel tog soos aliens as die maatjies lelik is…voel net soos nou die dag dat ek ook so gevoel het.
Januarie 17, 2017 om 11:50 vm
My oudste kkeinkind is nou in graad 4. Ek wens ek kon haar vir altyd in graad R hou en sommer so ook die onskuld behou.
Ek hoor jou, Karen. Gaan nou vir jou ñ mail skryf.
Januarie 17, 2017 om 12:12 nm
Verstaan jou pyn. Ons 5 jarige (wat eers Nov 5 geraak het) sit ook nou in gr R en ek is ook nog nie reg vir die skooliniform lyfie nie. Wil liewer net nog speel. Die wereld daar buite is so moeilik en groot vir ons ou klein lyfie mensies.
Januarie 17, 2017 om 12:21 nm
Life is cruel … en kinders kan nog wreder as die Lewe wees. Sterkte.
Januarie 17, 2017 om 12:23 nm
Ons het reeds 2 in die laerskool, so jy sou dink dit raak makliker. Maar nee.
Januarie 17, 2017 om 1:48 nm
Nuusflits, jy gaan nooit gereed wees nie. Te gou, te groot…
Januarie 17, 2017 om 4:41 nm
Ai siestog … dit word nooit makliker
Januarie 17, 2017 om 6:20 nm
Jou slotsom is kostelik! Oumas en oupas word seker maar net nooit skoolgereed nie…
Januarie 17, 2017 om 6:23 nm
Ja Frannie. Ons het reeds 2 in die skool, maar dit is elke keer vir my ñ groot storie. Ek vermoed dat die juffrouens dalk ook nie skoolgereed is nie, en dan moet ons bloedjies nou aan hulle uitgelewer word!☺
Januarie 17, 2017 om 7:43 nm
Is oupas en oumas ooit skoolgereed??????
Januarie 18, 2017 om 9:09 vm
Aag Ouma, hy sal orraait wees. Al is skool nie lekker vir superhero seuntjies wat wil buite speel nie.
Ouma sal ook orraait wees reken ek?
Januarie 18, 2017 om 9:13 vm
Ouma dink te veel, Korrelkop. En nie net oor blondekop kleinkinders nie, maar ook oor posts wat wil ‘wegraak’. Post wat weer groet?
Januarie 18, 2017 om 9:20 vm
Huh!? Die wat nou?
Januarie 18, 2017 om 10:26 vm
Januarie 18, 2017 om 10:31 vm
Dis ‘n lang boring storie.
Januarie 18, 2017 om 11:40 vm
En die Oupa se inset . . . ? Ek wens so ons kon sien so 10-20 jaar van nou, of dit waaroor ons NOU bekommerd is, toe gebeur het ?? Is die selfbeeld toe verwoes . . . Is die interaktiewe vaardighede toe screwed-up . . . Is daar toe n rerige erge dissipilne issue ?? Ek hoop in my diepste Oupaskap dat 80%, nee 100% vd goete waaroor ons ons bekommer, net nie sal gebeur nie. Maar, dit bly eintlik ons “siek” voorreg om stil-bekommerd te mag wees . . . dis mos ONS naletenskap ! (en maak geen fout nie : laat-aand dan wonner ek baie wonners oor ons kids en klein-kids se rolle / plekkie inni son / hul drome en sommer net oor hul as mens . . . of hul “ok” sal wees end-uit . . . of hul die korrekte raad en invloed van ons ontvang het ? En dan knyp ek myself en sê sommer hardop :”Basta, hulle is ok !”.
Januarie 18, 2017 om 7:35 nm
Vorige Previous post: As die gogga byt…
Volgende Next post: As grys die verkeerde kleur is…